FVC บวก 3% ลุ้นธุรกิจ “หน่วยไตเทียม” หนุนกำไรต่อเนื่อง หลัง Q1 โต 11%
FVC บวก 3% ลุ้นธุรกิจ “หน่วยไตเทียม” หนุนกำไรต่อเนื่องเพิ่ม หลังไตรมาส 1/65 โต 11% รับรู้ธุรกิจหลักอุตสาหกรรมและผู้ประกอบการด้านระบบน้ำ (B1) กลุ่มธุรกิจพาณิชย์และทีพักอาศัย (B2) และกลุ่มธุรกิจบริการทางการแพทย์ (B3)
FVC บวก 3% ลุ้นธุรกิจ “หน่วยไตเทียม” หนุนกำไรต่อเนื่องเพิ่ม หลังไตรมาส 1/65 โต 11% รับรู้ธุรกิจหลักอุตสาหกรรมและผู้ประกอบการด้านระบบน้ำ (B1) กลุ่มธุรกิจพาณิชย์และทีพักอาศัย (B2) และกลุ่มธุรกิจบริการทางการแพทย์ (B3)
24 พ.ค. 2565

ผู้สื่อข่าวรายงานว่า วันนี้ (24 พ.ค. 2565) ราคาหุ้น บริษัท ฟิลเตอร์ วิชั่น จำกัด (มหาชน) หรือ FVC ณ เวลา 11:24 น. อยู่ที่ระดับ 2.22 บาท บวกไป 0.06 บาท หรือขึ้นไป 2.78% โดยทำจุดสูงสุดที่ 2.34 บาท และทำจุดต่ำสุดที่ 2.20 บาท ด้วยมูลค่าการซื้อขาย 127.88 ล้านบาท

สำหรับราคาหุ้น FVC ทยอยปรับตัวขึ้นเบื้องต้นเชื่อว่านักลงทุนเข้าเก็งกำไรมั่นใจว่าบริษัทฯจะทำผลประกอบการดีอย่างต่อเนื่องจากกลุ่มธุรกิจเดิมอย่างกลุ่มธุรกิจอุตสาหกรรมและผู้ประกอบการด้านระบบน้ำ (B1) กลุ่มธุรกิจพาณิชย์และทีพักอาศัย (B2) และกลุ่มธุรกิจบริการทางการแพทย์ (B3) เติบโตแข็งแกร่งต่อเนื่องโดยเฉพาะในช่วงไตรมาส 1/2565
ประกอบกับล่าสุด FVC เปิดเผยว่า บมจ.เคที เมดิคอล เซอร์วิส ซึ่งเป็นบริษัทย่อยของบริษัทฯ ได้จัดตั้งบริษัทย่อยแห่งใหม่ ชื่อ บริษัท เนโฟร วิชั่น จำกัด เพื่อรองรับการเติบโตของกลุ่มธุรกิจหน่วยไตเทียม และบริการทางการแพทย์ (Hemodialysis Unit and Medical Service) ทุนจดทะเบียน 10 ล้านบาท โดยมี เคที เมดิคอล เซอร์วิส ถือหุ้น 80%
ขณะที่ผลการดำเนินงานไตรมาส 1 สิ้นสุดวันที่ 31 มีนาคม 2565 บริษัทมีกำไรสุทธิ 9.38 ล้านบาท เพิ่มขึ้น 11.01% เมื่อเทียบกับงวดเดียวกันของปีก่อนมีกำไรสุทธิ 8.45 ล้านบาท โดยเป็นผลจากกลุ่มธุรกิจอุตสาหกรรมและผู้ประกอบการด้านระบบน้ำ (B1) รายได้ในกลุ่มธุรกิจ B1 เพิ่มขึ้นจำนวน 6.74 ล้านบาท หรือคิดเป็นร้อยละ 29.55 เมือเทียบกับช่วงเวลาเดียวกันของปี เนื่องจากสามารถเข้าดำเนินการงานโครงการระบบน้ำขนาดใหญ่ได้แล้วเสร็จ ต่อเนืองจากปลายไตรมาสที่ 4 ปี 2564
ส่วนกลุ่มธุรกิจพาณิชย์และทีพักอาศัย (B2) มีรายได้ในกลุ่มธุรกิจ B2 เพิ่มขึ้นจํานวน 10.83 ล้านบาท หรือคิดเป็นร้อยละ 18.24 เมื่อเทียบกับช่วงเวลาเดียวกันของปี 2564 เนื่องจากลูกค้าหลักๆ ได้แก่ ร้านสะดวกซื้อ ร้านอาหารและเครืองดื่ม สามารถเปิดกิจการได้เกือบเป็นปกติในไตรมาส 1 ปี 2565 ส่งผลให้รายได้ในส่วนทีเกี่ยวเนืองกับการดำเนินการเปิดร้าน (Re-Opening) เพิ่มสูงขึ้น ทั้งในส่วนรายได้ จากการขาย และงานซ่อมบำรุงอุปกรณ์ระบบน้ำ
นอกจากนี้กลุ่มธุรกิจบริการทางการแพทย์ (B3) มีรายได้ในกลุ่มธุรกิจ B3 เพิ่มขึ้นจำนวน 23.40 ล้านบาท หรือคิดเป็นร้อยละ 35.24 เมือเทียบกับช่วงเวลาเดียวกัน ของปีก่อน สาเหตุหลักมาจากจำนวนผู้ป่วยทีเข้ารับบริการมากขึ้น รวมถึงการขยายสาขาของหน่วยไตเทียม